Държавен вестник, бр. 79, 2016 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  79
подготовката и провеждането на Българското 
председателство на Съвета на Европейския 
съюз през 2018 г.“;
б) в ал. 2 се създава т. 4:
„4. за напредъка на подготовката на Бъл­
гарското председателство на Съвета на Ев­
ропейския съюз през 2018 г.; информацията 
се изпраща и на президента на Република 
България.“
2. Създава се чл. 1а:
„Чл. 1а. (1) Министър-председателят е 
национален координатор за подготовката и 
провеждането на Българското председателство 
на Съвета на Европейския съюз през 2018 г.
(2) При изпълнение на правомощията си 
по ал. 1 министър-председателят се подпомага 
от дирекция „Координация по въпросите на 
Европейския съюз“ в администрацията на 
Министерския съвет.“
3. В чл. 2, ал. 1 след думите „въпросите, 
свързани с Европейския съюз“ се поставя 
точка и текстът до края се заличава.
4. Член 6 се изменя така:
„Чл. 6. (1) Съветът по европейските въпроси:
1. одобрява проекта на програмата по 
чл. 1, ал. 1, т. 2;
2. одобрява проектите на позиции за ре­
довните и неформалните заседания на Евро­
пейския съвет и на Съвета на Европейския 
съюз преди тяхното приемане от Министер­
ския съвет;
3. одобрява проекта на приоритети и про­
грамата на Българското председателство на 
Съвета на Европейския съюз през 2018 г.;
4. одобрява проект на 6-месечна програма 
с приоритетни за Република България теми 
и досиета по време на всяко председателство 
на Съвета на Европейския съюз;
5. одобрява проект на доклад за участието 
на Република България в процеса на вземане 
на решения в Европейския съюз по време на 
всяко председателство на Съвета на Европей­
ския съюз;
6. в случаите по чл. 23 – 24е разглежда 
проекти на позиции по § 1, т. 3, буква „б“ от 
допълнителната разпоредба заедно с правни 
и фактически аргументи и всички относими 
доказателства; проектите на позиции задъл­
жително се съгласуват в Работна група 32 
„Съд на Европейския съюз“;
7. одобрява годишен План за действие с 
мерките, произтичащи от членството на Ре­
публика България в Европейския съюз;
8. одобрява и други документи по въпро­
сите на Европейския съюз преди тяхното 
разглеждане от Министерския съвет;
9. одобрява проекти на позиции в рамки­
те на досъдебната фаза от процедурите по 
чл. 258 – 260 от Договора за функционирането 
на Европейския съюз, както и проектите на 
отговори в случаите по чл. 18а, ал. 2, т. 5;
10. одобрява проекти на рамкови позиции 
на Република България по въпросите, които 
се разглеждат от Съвета на Европейския съюз 
и от подготвителните му органи, както и в 
процеса на вземане на решения по чл. 290 и 291 
от Договора за функционирането на Европей­
ския съюз, с изключение на рамкови позиции, 
приети по смисъла на чл. 11, ал. 1, т. 2;
11. одобрява разпределението на получените 
чрез системата по чл. 16 проекти на актове 
на Европейския съюз (досиета), Бели и Зе­
лени книги на Европейската комисия, както 
и други документи, които се разглеждат в 
рамките на процеса на вземане на решения 
в Европейския съюз;
12. одобрява разпределението на отговор­
ностите по чл. 16а;
13. решава въпроси от координационен 
характер, които са от компетентността на 
повече от едно министерство или ведомство 
и по които не е постигнато съгласие в съот­
ветната работна група по чл. 7, ал. 2;
14. анализира информацията за изпълнени­
ето на задълженията, произтичащи от член­
ството на Република България в Европейския 
съюз, и предлага на отговорните министерства 
и ведомства предприемането на приоритетни 
действия в тази насока;
15. изпълнява и други дейности, възложени 
от министър-председателя или от Минис­
терския съвет във връзка с подготовката и 
провеждането на Председателството.
(2) Съветът по европейските въпроси не 
разглежда въпроси, отнасящи се до Общата 
външна политика и политика за сигурност, 
Общата политика за сигурност и отбрана и 
политиката в областта на сътрудничеството 
за развитие.“
5. Член 6г се отменя.
6. В чл. 28:
а) създава се нова т. 2:
„2. подпомага министър-председателя 
при изпълнение на правомощията му като 
национален координатор на подготовката и 
провеждането на Българското председателство 
на Съвета на Европейския съюз през 2018 г.;“
б) досегашните т. 2 – 19 стават съответно 
т. 3 – 20.
Преходни и заключителни разпоредби
§ 3. Устройственият правилник на Нацио­
налния център по подготовката и провеждане­
то на Българското председателство на Съвета 
на Европейския съюз през 2018 г., приет с 
Постановление № 171 на Министерския съвет 
от 2016 г. (ДВ, бр. 55 от 2016 г.), се прилага 
до привеждането му в съответствие с това 
постановление, доколкото не му противоречи.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
7959